હકીકત એ છે કે એએમટીએસને ખાડામાં લઈ જવાનું કામ વહીવટી તંત્ર અને કર્મચારીઓએ કર્યુ છે. ડ્રાઈવર-કંડકટરોની બેફામ દાદાગીરી અને યુનિયનોની દખલગીરીએ એએમટીએસની ઘોર ખોદી નાંખી છે. યુનિયનબાજીને કારણે સિટી બસમાં ૮૦ ટકા સ્ટાફ કોન્ટ્રાક્ટ સિસ્ટમથી નોકરી કરી રહ્યો છે. ભૂતકાળમાં ડ્રાઈવર-કંડકટરોની એવી દાદાગીરી હતી કે એ એક પણ બસ સ્ટેન્ડ પર બસ ઉભી રાખતા ન હતા. જો વહીવટી તંત્ર પગલાં ભરે તો તરત જ હડતાળ પાડી દેવામાં આવતી હતી. આજે લોકો અને કોર્પોરેશન બંને તેનું પરિણામ ભોગવી રહ્યાં છે..